શીર્ષક: ભાનુશાળી હત્યા કેસ : ગુજરાતની સીઆઈડીએ સ્પેશિયલ ઇન્વેસ્ટિગેશન ટીમનું ગઠન કર્યું\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ભાનુશાળી 'સયાજીનગરી' ટ્રેનમાં ભુજથી અમદાવાદ જઈ રહ્યા હતા, ત્યારે આ ઘટના ઘટી હતી.  

માળીયા પાસે બે અજાણ્યા શખ્ ટ્રેનમાં ઘૂસ્યા અને ભાનુશાળી પર ગોળીબાર કર્યો હતો, જેમાં ભાનુશાળીનું ઘટનાસ્થળ પર જ મૃત્યુ નિપજ્યું હતું.  

ડાયરેક્ટર જનરલ પોલીસ - ક્રિમિનલ ઇન્વેસ્ટિગેશન ડિપાર્ટમેન્ટ (ક્રાઇમ) અને રેલવે આશિષ ભાટિયાના કહેવા પ્રમાણે, આઠ સભ્યોની સ્પેશિયલ ઇન્વેસ્ટિગેશન ટીમનું ગઠન કરવામાં આવ્યું છે. 

આ તપાસમાં રેલવે પોલીસ, ઍન્ટિ-ટેરરિસ્ટ સ્ક્વોડ, તથા ક્રાઇમ બ્રાન્ચ મળીને તપાસ કરશે.

ભાનુશાળીના પાર્થિવદેહને પોસ્ટમૉર્ટમ માટે અમદાવાદમાં શાહીબાગ સિવિલ હૉસ્પિટલ ખાતે લવાયો. 

બીબીસી ગુજરાતી સાથે વાત કરતાં વેસ્ટર્ન રેલવેના જનસંપર્ક અધિકારી (પીઆરઓ) પ્રદીપ શર્માએ કહ્યું કે ભાનુશાળીની હત્યા ચાલુ ટ્રેનમાં કરી દેવામાં આવી છે. 

તેમણે કહ્યું કે બે અજાણ્યા શખ્સોએ એસી કોચમાં ઘૂસીને તેમના પર ફાયરિંગ કર્યું હતું, જેમાં તેમનું મોત થયું છે.

ભાનુશાળી જે કોચમાં ટ્રાવેલ કરી રહ્યા હતા તે H1 કોચને અમદાવાદ ખાતે અલગ કરીને એફએસએલ (ફોરેન્સિક સાયન્સ લૅબોરેટરી) દ્વારા સીલ કરવામાં આવ્યો છે.  

ભાનુશાળી વર્ષ 2007થી 2012 સુધી કચ્છની અબડાસા બેઠક પરથી ધારાસભ્ય રહ્યા હતા. 

હત્યા શા માટે કરવામાં આવી હતી અને હત્યા કરનારા કોણ છે તે અંગે હજી સુધી કોઈ માહિતી મળી નથી. 

છાતી અને આંખ પર મારી ગોળીઓ 

મોરબીના પોલીસ સુપરિન્ટેન્ડેન્ટ કરણરાજ વાઘેલાએ બીબીસી ગુજરાતી સાથેની વાતચીતમાં જણાવ્યું કે ભાનુશાળીની હત્યા સૂરજબારી અને કટારિયા વચ્ચે હત્યાની આ ઘટના બની હતી. 

વાઘેલાએ ઉમેર્યું, "ભાનુશાળી સાથે એસી કૉચમાં બેઠેલા મુસાફરે પોલીસને આ મામલે જાણ કરી હતી. ભાનુશાળીનો મૃતદેહ હાલમાં માળિયાની સિવિલ હૉસ્પિટલમાં રાખવામાં આવ્યો છે."

ફૉરેન્સિક અને બૅલેસ્ટિક ઍક્સપર્ટ દ્વારા ઘટનાની તપાસ કરાશે. આ મામલે એફસએસએલની મદદ લેવાની વાત પણ પોલીસ સુપરિન્ટેન્ડેન્ટે કરી છે. 

જે કૉચમાં ભાનુશાળીની હત્યા કરી દેવાઈ એ કૉચને ડિરૅઇલ્ડ કરાવી અમદાવાદ લાવવામાં આવ્યો છે. 

ભાનુશાળીના ભત્રીજા નીતિન ભાનુશાળીએ બીબીસી ગુજરાતી સાથેની વાતચીતમાં જણાવ્યું:

"તેઓ સયાજીનગરી ટ્રેનમાં તેઓ કચ્છથી અમદાવાદ આવી રહ્યા હતા એ વખતે આ ઘટના બની હતી. તેમને છાતી અને આંખમાં ગોળી વાગી છે."

ભાનુશાળી સાથે મુસાફરી કરી રહેલા પવન નામની મહારાષ્ટ્રની વ્યક્તિએ આ ઘટના અંગે પોલીસને જાણ કરી હોવાનું પણ નીતિને જણાવ્યું છે. 

તમે આ વાંચ્યું કે...